טווינינגס

טווינינגס היא חברה אנגלית לשיווק תה שבסיסה אנדובר, המפשייר. החברה משווקת גם משקאות נוספים, כמו למשל: קפה, שוקו ומשקאות לתת. המותג נמצא בבעלות חברת המזון הבריטית Associated.

הלוגו של טווינינגס הוא הלוגו העתיק בעולם שנעשה בו שימוש באופן רצוף עד לימינו. והמותג הוא מְשַׁלֵם המַיסים הוותיק ביותר בלונדון, ונמצא באותו המיקום בדיוק על רחוב סטרנד מאז שנת 1706.

 היסטוריה 
חברת טווינינגס הוקמה על ידי תומאס טווינינג מגלוסטרשייר, אנגליה, שפתח את בית התה הראשון הידוע בבריטניה בשנת 1706 בלונדון. בית התה הזה פועל עד היום.Phillips-Evans, James (2012) The Longcrofts: 500 Years of a British Family, Amazon, pp. 244–245 הלוגו של טווינינגס, שנוצר בשנת 1787, הוא הוותיק בעולם בשימוש מתמשך.

החברה המחזיקה בצו מלכותי לפיו הם מספקים סחורות ושירותים למשפחת המלוכה, נרכשה על ידי ארגון המזון הבריטי בשנת 1964 טווינינגס קשורה לתה ארל גריי, תה שהושרה בשמן ברגמוט, אם כי לא ברור מתי החל הקשר בין החברה לסוג תה מסוים זה, ועד כמה הייתה מעורבותה של החברה ביצירת תה זה. לחברת ג'קסונס מפיקדילי, שהייתה בעבר מתחרה בתחום ונרכשה על ידי טווינינגס בשנות התשעים, יש גם קשר כלשהו ליצירה של תערובת הברגמוט.

באפריל 2008 הכריזה החברה על ההחלטה לסגור את השלוחה שלה בבלפסט, חברת תה שנסחרה כבר למעלה מ-140 שנה בטענה של "תכנון התייעלות"; חברת טווינינגס העבירה את רוב הייצור לסין ופולין בסוף שנת 2011, תוך שמירה על המפעל באנדובר, המפשייר, עם כוח עבודה מופחת.

באוגוסט 2018 פרסמה החברה רשימה של כל ספקי התה שלה בהודו באתר Sourced with Care. זה קרה לאחר שארגון מקומי התומך ומעודד מסחר הוגן (Traidcraft Exchange) קרא לכל מותגי התה הגדולים בבריטניה להראות לציבור מאילו מטעי תה הם קונים כדי להפסיק את העבדות המודרנית של המאה ה-21 בשרשרת האספקה. ארגון המסחר ההוגן בירך על הפרסום, ויועצת המדיניות שלהם, פיונה גוך, אמרה כי עצם הפירסון יפעיל לחץ גם על מותגי התה הגדולים האחרים (...) גם כן לפרסם בציבור את רשימת ספקי התה שלהם.

לאחר 10 דורות במשפחה, החברה מוכרת כעת ברחבי העולם ומפיצה תה ליותר מ-100 מדינות.

בישראל קיבלה בשנת 2002 חברת פודליין שיווק, מקבוצת היינץ-רמדיה, את הזיכיון לשיווק והפצת המותג. החברה החלה בשיווק 11 סוגי תה טווינינגס, בהם תה שחור, תה שחור בטעמים, תה ירוק ותה נטול קפאין.

 אתיקה 
לטווינינגס יש תוכנית אתית בשם 'Sourced with Care', שמטרתה לשפר את איכות החיים בקהילות היצרניות שלה. על פי הצהרות החברה, באמצעות התוכנית היא שמה לה למטרה לשפר את חייהם של 500,000 אנשים בשרשרת האספקה עד שנת 2020 באמצעות שיפור הפרנסה ושיפור רמת החיים של התושבים.

החברה היא חברה מייסדת בשותפות תה אתי ארגון של חברות ללא מטרות רווח בתעשיית התה הפועלת למעקב ולשיפור התנאים האתיים באחוזות התה בכל אזורי גידול התה הגדולים. ארגון זה קיבל ביקורת על "ההתמקדות במפיקים הגדולים בלבד". לחברה יש קוד התנהגות אתי והיא מצהירה על כך שהיא עובדת בשיתוף עם הספקים שלה כדי להבטיח תנאי עבודה הגונים בשרשרת האספקה.

 מגוון המוצרים 
 תה שחור 
להלן כמה מתערובות התה השחור של טווינינגס:
 תה אינגליש ברקפסט – תערובת של תה מאסאם וסרי לנקה. יש למותג גם גרסאות נוספות לתה זה, בטעמים חזקים יותר וגרסה אורגנית באישור סחר הוגן. קיים בגרסה חסרת קפאין.
 כל יום – תערובת של תה אסאם, אפריקה ויונאן, קיים בגרסה חסרת קפאין
 אחר הצהריים אנגלי – תערובת של תה אפריקני, הודי וסרי לנקי
 ארוחת בוקר אירית – תערובת של תה אסאם, אינדונזי וסיני
 אחר הצהריים אוסטרלי
 אסאם – תערובת של תה אסאם
 ארל גריי – תערובת תה עם תפוז ברגמוט, קיים בגרסה חסרת קפאין
ממוזער|טקסט=|קופסת מתכת של תה ארל גריי טווינינגס
 ליידי גריי – תערובת תה עם לימון, תפוז ותפוז ברגמוט
 ציילון – תערובת של תה סרי לנקי
 דרג'ילינג – תערובת של תה דרג'ילינג
 תה תפוחים טורקי – תערובת של תה טורקי ותפוח מתובל
 ארבעה פירות אדומים - תה שחור עם דובדבן, דומדמנית, פטל ותות

 פינוקים 
להלן התערובות מתחום זה:
 טפטופי לימון – תה ירוק עם קליפות לימון וחתיכות עוגה
 זנגביל – תה ירוק עם שורש זנגביל וסירופ זהוב
 קרמל מלוח – תה ירוק עם טעם קרמל מלוח
 דבש דובדבן – תה ירוק עם טעם דובדבן, וניל ושקדים

 תה ירוק 
 אנרגיה – תה ירוק עם מנדרינה, תפוח, גוארנה וויטמין B6
 Glow – תה ירוק עם תות, מלפפון, אלוורה וביוטין
 הגנה – תה ירוק עם הדרים, שורש ג'ינג'ר וויטמין C
 Matcha – תה ירוק עם חמוציות, ליים ומנגן
 ניקוי רעלים – תה ירוק עם לימון, זנגביל, שורש בורדוק, שומר וסלניום
 תה ירוק ולימון - תה ירוק עם חלקי לימון
 תה ירוק יסמין
 תה ירוק עם נענע

 תערובות 

 שינה – תפוח מתובל, וניל, קמומיל ופרח פסיפלורה
 כורכום – כורכום, תפוז וכוכבי אניס

 תערובות לחליטות קרות 
 אבטיח, תות ונענע
 לימונדה והיביסקוס
 פסיפלורה, מנגו ותפוז דם
 אוכמניות, תפוח ודומדמניות שחורות
 לימון, תפוז וג'ינג'ר
 קוקוס, אננס ותה ירוק

 בני משפחה בולטים 
 תומאס טווינינג (1675–1741), סוחר תה, מייסד טווינינגס
 תומאס טווינינג (1735–1804), חוקר קלאסי
 ריצ'רד טווינינג (1749–1824), סוחר תה
 אליזבת טווינינג (1805–1889), מאיירת בוטנית
 לואיזה טווינינג (1820–1912), רפורמטורית חברתית
 אדוארד טווינינג (1899–1967), דיפלומט

 ראו גם 
 תה
 תה ויסוצקי

 קישורים חיצוניים 





 הערות שוליים 

קטגוריה:תה
קטגוריה:חברות מזון
קטגוריה:חברות בריטיות